b"\n_START_ARTICLE_\nBoris Hrepi\xc4\x87\n_START_SECTION_\n\xc5\xbdivotopis i umjetni\xc4\x8dko djelovanje\n_START_PARAGRAPH_\nGlazbom se po\xc4\x8deo baviti u Splitu na prijelazu iz 70-tih u 80-e sviraju\xc4\x87i gitaru i skladaju\xc4\x87i u punk bandu  O'Grlica ( \xe2\x80\x9eHrvatski punk i novi val 1976-1987\xe2\x80\x9c)._NEWLINE_Prve javne nastupe ima u studenom 1981. kao basist blues banda L.B. Blues Band. Nekoliko godina svira isklju\xc4\x8divo blues._NEWLINE_U ljeto 1985. zajedno s Marijanom Banom osniva grupu Daleka obala, u kojoj svira bas, usnu harmoniku i povremeno sklada sve do njezinog raspada u jesen 2001._NEWLINE_Slijede\xc4\x87ih sedam godina svira gitaru, pjeva i sklada u grupi The obala._NEWLINE_2008. pridru\xc5\xbeuje se novoj postavi ponovo oformljenog prvog kult dalmatinskog punk-pop benda Fon Biskich i Narodno blago, kao basist i skladatelj._NEWLINE_Jedno je vrijeme bio i \xc4\x8dlan Beatles cover banda Dear Prudence, blues banda Steve Wolfman Band, te dje\xc4\x8dje-odraslog banda Naratoria._NEWLINE_Krajem 2009. seli iz Splita u Zagreb._NEWLINE_Hrepa i pjeva\xc4\x8dica Antonija Vrgo\xc4\x8d Ro La, njegova sada\xc5\xa1nja supruga, osnivaju u prolje\xc4\x87e 2010. blues band Sunnysiders, te kao pobjednici 2nd Croatian Blues Challenge-a u velja\xc4\x8di 2011. sviraju na 27th International Blues Challengeu u Memphisu. Nakon uspje\xc5\xa1nog nastupa u \xc4\x8detvrtfinalu, sviraju\xc4\x87i isklju\xc4\x8divo autorske skladbe, prolaze u polufinale. U bendu Hrepa pjeva, sklada te svira gitaru, ukulele i usnu harmoniku. Band izdaje tri albuma, a njihov posljednji Click Play 2018.osvaja nagradu Fender Mega Music za najbolji blues album sezone._NEWLINE_Krajem 2011. postaje i \xc4\x8dlan najnovije postave Davorina i Bogovi\xc4\x87a, benda slavnog hrvatskog punk rockera Davorina Bogovi\xc4\x87a. U bendu je basist i skladatelj._NEWLINE_Uz glazbu bavi se i slikanjem ( zavr\xc5\xa1io je Pedago\xc5\xa1ku Likovnu Akademiju), te povremeno izla\xc5\xbee na skupnim i samostalnim izlo\xc5\xbebama._NEWLINE_Autor je i nekoliko likovnih obrada albuma i plakata._NEWLINE_Pokrenuo je po\xc4\x8detkom 2006. dje\xc4\x8dju emisiju Dica sritnih lica, koja se od tada neprekidno svaki tjedan prikazuje na televizijama TV Jadran i Jabuka TV. U emisiji je autor, voditelj, skladatelj, snimatelj i monta\xc5\xbeer._NEWLINE_Od 2011. je predsjednik Hrvatskih Blues Snaga, udruge za promicanje i o\xc4\x8duvanje bluesa, 2017. je dobio nagradu Fender Mega Music za promicanje bluesa u Hrvatskoj, vi\xc5\xa1e puta je bio voditelj hrvatskih bendova na International Blues Challenge u Memphisu. S Pop Rock \xc5\xa1kolom iz Siska je tri puta vodio u Memphis i dje\xc4\x8dji blues band. Hrvatske blues snage \xc4\x87e u sije\xc4\x8dnju 2019. u Memphisu dobiti presti\xc5\xbenu nagradu Keeping The Blues Alive. _NEWLINE_Autor je i nekoliko blues dokumentaraca \xe2\x80\x9eBlues zapisi Memphisa\xe2\x80\x9c prikazan je na DORF-u 2012 a \xe2\x80\x9eS bluesom prema jugu\xe2\x80\x9c (2017.) na vi\xc5\xa1e hrvatskih blues festivala te dokuMfestu u Zenici. _NEWLINE_Umjetni\xc4\x8dki  je direktor Thrill Blues Festivala i Biograd Street Music Festivala._NEWLINE_Najnoviji glazbeni projekti su supergrupa 4Towners, Hrepa i Rola, i Cacao All Star Band._NEWLINE_Otac je dvaju sinova, Paola (1995.) i Ante Tibona (2012.), te k\xc4\x87eri Ete (2014.)"